《于五凤楼前赠弟》
明代·区大相

有鸟朝阳鸣，飞向瑶台集。楚楚吾家弟，爰来自畿邑。

畿邑五载吾，百度亦维辑。皇风久已颓，尔其庶有立。

芸阁我倦栖，柏台子新入。子优绳纠司，我愧青缃业。

归邸各异宿，入朝或交揖。簉羽班始联，鸣佩声相及。

矢志将无同，共歌天保什。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。